KLASA: 112-02/22-01/02

URBROJ: 238-31-49-22-01

Velika Gorica,16.studenog 2022.g.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20), Plana prijema pripravnika u 2022. godini kroz mjeru „Stjecanje prvog radnog iskustva/pripravništva“ Ministarstva znanosti i obrazovanja (KLASA: 100-01/21-01/00006, URBROJ: 533-05-22-0006 od 24.5.2022., čiji je nositelj Hrvatski zavod za zapošljavanje, Pravilnika o načinu i postupku zapošljavanja u Umjetničkoj školi Franje Lučića (KLASA: 003-05/20-01/01, URBROJ 238-49-31-20-01 od 10.prosinca 2020. godine), Umjetnička škola Franje Lučića, objavljuje

**NATJEČAJ**

**za prijem pripravnika kroz mjeru HZZ-a**

**„Stjecanje prvog radnog iskustva/pripravništva“**

**STRUČNI SURADNIK/CA PEDAGOG/ICA**

**Radno mjesto:**

Mjesto rada: Velika Gorica, Zagrebačka županija

Broj traženih radnika: 1

Vrsta zaposlenja: Na određeno vrijeme

Radno vrijeme: Puno radno vrijeme, 40 sati tjedno

Naknada za prijevoz: U cijelosti

**Natječaj vrijedi od: 16.11.2022. godine**

**Natječaj vrijedi do: 24.11. 2022. godine**

Uvjeti na radnom mjestu: Rad u sjedištu škole i po potrebi izvan sjedišta škole

**Posloprimac:**

Razina obrazovanja: VSS, magistar pedagogije

Radno iskustvo: Bez radnog iskustva

**Ostale informacije**: Kandidat koji se prijavljuje na mjeru pripravništva mora biti prijavljen u evidenciju nezaposlenih osoba u vremenu trajanja prijave potrebe za radnikom.

**Uz pismenu prijavu kandidati prilažu**: vlastoručno potpisanu prijavu na javni poziv, životopis, presliku osobne iskaznice, presliku dokaza o stručnoj spremi (razini i vrsti obrazovanja), uvjerenje da se protiv kandidata ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (original, ne stariji od 30 dana od dana objave natječaja), presliku potvrde ili elektronički zapis o podacima evidentiranim u evidenciji HZMO-a ne stariji od mjesec dana.

U prijavi na javni poziv navode se osobni podaci podnositelja prijave (osobno ime, adresa stanovanja, kontakt podaci (broj telefona/mobitela, e-mail adresa), naziv radnog mjesta na koje se prijavljuje.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94,76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni poziv pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima. Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na javni poziv dužna je priložiti sve dokaze o ispunjavanju uvjeta iz poziva i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na javni poziv dužna je priložiti sve dokaze o ispunjavanju uvjeta iz poziva te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Na javni poziv se mogu javiti osobe oba spola.

Kandidat/kinja prijavom na javni poziv daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Svi kandidati koji su pravodobno dostavili potpunu prijavu sa svim prilozima odnosno ispravama te ispunjavaju uvjete javnog poziva bit će pozvani na razgovor sukladno Pravilniku o načinu i postupku zapošljavanja u Umjetničkoj školi Franje Lučića.

Potpunom prijavom smatra se prijava koja sadrži sve podatke i priloge navedene u javnom pozivu.

Nepotpune i/ili nepravodobne prijave neće se razmatrati.

Prije sklapanja ugovora o radu izabrani kandidat/kinja dužan je navedene priloge odnosno isprave dostaviti u izvorniku ili preslici ovjerenoj kod javnog bilježnika sukladno Zakonu o javnom bilježništvu (NN 78/93, 29/94, 162/98, 16/07, 75/09, 120/16, 57/22).

Za izabranog kandidata/kinju će se izvršiti provjera vjerodostojnosti javne isprave kojom se dokazuje vrsta i razina obrazovanja.

Škola o rezultatima natječaja obavještava sve kandidate objavom na mrežnoj stranici škole

 <http://ss-umjetnicka-flucica-velikagorica.skole.hr>

U slučaju sudjelovanja kandidata s pravom prednosti pri zapošljavanju, škola će obavijest o odabiru kandidata dostaviti poštom svim kandidatima.

Prijave se dostavljaju neposredno u tajništvo Škole ili poštom na adresu Škole u roku osam dana od dana objave natječaja.

Poslodavac: **Umjetnička škola Franje Lučića, Slavka Kolara 39, 10410 Velika Gorica, s**

**naznakom „za natječaj – stjecanje prvog radnog iskustva/pripravništva“.**

Ravnatelj:

Borut Vidošević, prof.